Pergram 2017
11:00 uur 16:00 uur Expo Drukkers in de Marge
De Drukkers in de Marge binnen ook dit joar weer mit mooie oetgoaves aanwezeg op de Toal- en boukenmaarkt van de Dag van de Grunneger toal. Ze drukten n biezundere oetgoave van t Gedicht 'Raait' van de honderd joar leden geboren Lerus Roelofs en boukenleggers mit dichtregels van Nina Werkman, Lerus Roelofs, Jan K. Harms, Simon van Wattum en Fenna Slapsma-Tiessens. Verder is der n demonstroatsie van de zeefdruktechniek. Specioal veur de Dag wordt der n prentje oetgeven over de gevolgen van gaswinnen.